Rettens kendelse af 6. august 2024 – Deutsche Bank mod Afviklingsinstansen
(Sag T-485/23) 1
(Den Økonomiske og Monetære Union – bankunion – den fælles afviklingsmekanisme for kreditinstitutter og visse investeringsselskaber (SRM) – Den Fælles Afviklingsfond (Afviklingsfonden) – Afviklingsinstansens afgørelse om beregning af ex ante-bidrag for bidragsperioden 2023 – artikel 70, stk. 2, i forordning (EU) nr. 806/2014 – åbenbart, at søgsmålet skal tages til følge – tidsmæssig begrænsning af kendelsens retsvirkninger)
Processprog: tysk
Parter
Sagsøger: Deutsche Bank AG (Frankfurt am Main, Tyskland) (ved advokaterne H. Berger, M. Weber og D. Schoo)
Sagsøgt: Den Fælles Afviklingsinstans (ved J. Kerlin, D. Ceran og T. Wittenberg, som befuldmægtigede, bistået af advokaterne H.-G. Kamann og P. Gey)
Intervenienter til støtte for sagsøgte: Europa-Parlamentet (ved J. Etienne og G. Bartram, som befuldmægtigede) og Rådet for Den Europæiske Union (ved J. Haunold, A. Westerhof Löfflerová og J. Bauerschmidt, som befuldmægtigede)
Sagens genstand
Sagsøgeren har med sit søgsmål anlagt i henhold til artikel 263 TEUF nedlagt påstand om annullation af afgørelse SRB/ES/2023/23 truffet af Den Fælles Afviklingsinstans (Afviklingsinstansen) den 2. maj 2023 om beregning af ex ante-bidrag til Den Fælles Afviklingsfond (Afviklingsfonden), for så vidt som den vedrører sagsøgeren.
Konklusion
1)    Afgørelse SRB/ES/2023/23 truffet af Den Fælles Afviklingsinstans (Afviklingsinstansen) den 2. maj 2023 om beregning af ex ante-bidrag til Den Fælles Afviklingsfond (Afviklingsfonden) annulleres, for så vidt som den vedrører Deutsche Bank AG.
2)    Virkningerne af afgørelse SRB/ES/2023/23 opretholdes, for så vidt som den vedrører Deutsche Bank, indtil Afviklingsinstansen har truffet de nødvendige foranstaltninger til opfyldelse af nærværende kendelse, og dette inden for en rimelig frist, som ikke kan overstige seks måneder regnet fra den dag, hvor nærværende kendelse bliver endelig.
3)    Afviklingsinstansen bærer sine egne omkostninger og betaler de af Deutsche Bank afholdte omkostninger.
4)    Europa-Parlamentet og Rådet for Den Europæiske Union bærer deres egne omkostninger.
____________
1 EUT C 338 af 25.9.2023.